open-index/open-wikipedia-markdown huggingface dataset:
პინბოლი

მინი|250პქ|„Terminator 2: Judgment Day“, სტივ რიჩის მიერ 1991 წელს შექმნილი პინბოლის აპარატი
**პინბოლი** () — არკადული თამაშის სახეობა, რომელშიც სპეციალურად შემუშავებულ აპარატში (პინბოლის აპარატი), მოთამაშის მიერ გასროლილი ერთი ან მეტი ბურთი ხვდება სხვადასხვა ნათურებს, ბამპერებს, პანდუსებსა და სხვა სამიზნეებს. თამაშის მთავარი მიზანია რაც შეიძლება მეტი ქულის დაგროვება ამ სამიზნეებზე დარტყმით და სხვადასხვა დარტყმების განხორციელებით ფლიპერების დახმარებით და ბურთის სათამაშო დაფაზე რაც შეიძლება დიდხანს შენარჩუნება.

პინბოლის აპარატების უმსხვილესი მწარმოებლები იყვნენ: Bally Manufacturing, Gottlieb, Williams Electronics და Stern Pinball. ამჟამად აქტიური მწარმოებლები არიან: Stern Pinball, Jersey Jack Pinball, American Pinball, Chicago Gaming Company, Pinball Brothers, Dutch Pinball, Spooky Pinball და Multimorphic, Inc., ისევე როგორც რამდენიმე მცირე მწარმოებელი.

ფაილი:20080405-Vegas004-PinballHOF02.jpg|პინბოლის აპარატები პინბოლის დიდების დარბაზში, ლას ვეგასში
ფაილი:Flipper1948.jpg|ადრეული პინბოლის აპარატი ფლიპერების გარეშე, დაახ. 1932 წელი
ფაილი:Visible_Pinball_III_-_Pacific_Pinball_Museum_cropped.jpg|ელექტრომექანიკური პინბოლი
ფაილი:1993_-_Indiana_Jones_-_Williams.jpg|„Indiana Jones“ (1993)

## ლიტერატურა
* 

## რესურსები ინტერნეტში
* პინბოლის უმსხვილესი მონაცემთა ბაზა — Ipdb.org
* პინბოლის ისტორიის საიტი — Pinballhistory.com

## სქოლიო
კატეგორია:პინბოლი
ელექტრომექანიკური თამაში

მინი|250პქ|„All American Basket Ball“ (1969), Chicago Coin-ის მიერ წარმოებული ელექტრომექანიკური თამაში
**ელექტრომექანიკური თამაშები** () — არკადული თამაშების სახეობა, რომელიც მუშაობს ელექტრონული სქემებისა და მოთამაშის ფიზიკური ურთიერთქმედების შედეგად, რათა ამოძრაოს ყუთში მოთავსებული ობიექტები.

მონეტაზე მომუშავე პირველი არკადული გასართობები, რომლებიც ადამიანის უნარებზე დაფუძნებულ თამაშებს მოიცავდა, მე-20 საუკუნის დასაწყისში გამოჩნდა. ეს მანქანები, რომლებიც როგორც წესი წარსულში ფესტივალებსა და ბაზრობებზე იყო დამონტაჟებული, მეწარმეებმა დამოუკიდებელ არკადულ დარბაზებში განათავსეს.

უფრო ინტერაქტიული მექანიკური თამაშები დაახლოებით 1930-იანი წლებში გამოჩნდა, მაგალითად, „skee-ball“, 1970-იანი წლებში, არკადული ვიდეო თამაშების გამოჩენის შემდეგ ელექტრომექანიკური თამაშების პოპულარობამ მნიშვნელოვნად იკლო.

## რესურები ინტერნეტში
*ელექტრომექანიკური არკადული თამაშები — SegaRetro
*ელექტრომექანიკური თამაშების ოქროს ხანა — Shmuplations
*ელექტრომექანიკური თამაშების არქივი — PrimetimEamusements

## სქოლიო
კატეგორია:არკადული თამაშები
გაეროს უშიშროების საბჭოს რეზოლუცია 561

**გაეროს უშიშროების საბჭოს რეზოლუცია 561** მიღებულია 1985 წლის 17 აპრილს, ამ თემაზე წინა რეზოლუციების გახსენებისა და ლიბანში გაერთიანებული ერების ორგანიზაციის დროებითი ძალების (UNIFIL) შესახებ გენერალური მდივნის ანგარიშის 426 (1978) შესწავლის შემდეგ, საბჭომ გადაწყვიტა UNIFIL-ის მანდატის გაგრძელება კიდევ ექვსი თვით, 1985 წლის 19 ოქტომბრამდე.

საბჭომ კიდევ ერთხელ გაუსვა ხაზი ძალების მანდატს და გენერალურ მდივანს სთხოვა, წარმოედგინა ანგარიში 425 (1978) და 426 (1978) რეზოლუციების შესრულების მიმართულებით მიღწეული პროგრესის შესახებ.

რეზოლუცია მიღებულია 13 ხმით არცერთის წინააღმდეგ, ხოლო უკრაინის საბჭოთა სოციალისტურმა რესპუბლიკამ და საბჭოთა კავშირის წევრებმა თავი შეიკავეს.

## რესურსები ინტერნეტში
*[Text of the Resolution at undocs.org](https://undocs.org/S/RES/561(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:გაეროს უშიშროების საბჭოს რეზოლუციები ისრაელ-ლიბანის კონფლიქტის შესახებ
კატეგორია:1985 წელი ისრაელში
კატეგორია:1985 წელი ლიბანში
გაეროს უშიშროების საბჭოს რეზოლუცია 562

**გაეროს უშიშროების საბჭოს რეზოლუცია 562** მიიღეს 1985 წლის 10 მაისს.

რეზოლუცია 530-ისა (1983) და გენერალური ასამბლეის სხვადასხვა რეზოლუციების გახსენების შემდეგ, რომლებიც ადასტურებდა ნიკარაგუასა და სხვა ქვეყნების უფლებას ცხოვრობდნენ მშვიდობიანად გარე ჩარევის გარეშე, უსაფრთხოების საბჭომ კვლავ დაადასტურა თავისი მხარდაჭერა კონტადორას ჯგუფის ძალისხმევისადმი და მოუწოდა ყველა წევრ სახელმწიფოს თავი შეეკავებინა პოლიტიკური, სამხედრო ან ეკონომიკური მოქმედებების განხორციელებისგან ან მხარდაჭერისგან რეგიონში, რაც ხელს შეუშლიდა კონტადორას ჯგუფის სამშვიდობო ინიციატივებს. ასევე მოუწოდა შეერთებული შტატებისა და ნიკარაგუას მთავრობებს განაახლონ დიალოგი, რომელსაც ისინი აწარმოებდნენ მექსიკაში თავიანთი ურთიერთობების ნორმალიზების მიზნით.

რეზოლუცია მიიღეს პარაგრაფ-პარაგრაფით, და შესაბამისად არ მოხდა ხმის მიცემა რეზოლუციაზე როგორც მთლიანობაზე.

## რესურსები ინტერნეტში
*[Text of the Resolution at undocs.org](https://undocs.org/S/RES/562(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები აშშ-ს შესახებ
კატეგორია:გაეროს უშიშროების საბჭოს რეზოლუციები ნიკარაგუის შესახებ
კატეგორია:1985 წელი ნიკარაგუაში
კატეგორია:1985 წელი აშშ-ში
კატეგორია:გაეროს უშიშროების საბჭოს რეზოლუციები ჰონდურასის შესახებ
ლალემანი (მთვარის კრატერი)

**კრატერი ლალემანი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-დასავლეთ ნაწილში. სახელი ეწოდა ანდრე ლალემანის პატივსაცემად (დაამტკიცა საერთაშორისო ასტრონომიულმა კავშირმა 1985 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 16.69 კმ, სიღრმე — 2.67 კმ.

## სატელიტური კრატერები 
ლალემანის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-18
გაეროს უშიშროების საბჭოს რეზოლუცია 563

**გაეროს უშიშროების საბჭოს რეზოლუცია 563** ერთხმად მიიღეს 1985 წლის 21 მაისს, განიხილა გენერალური მდივნის ანგარიში გაეროს განშორების სადამკვირვებლო ძალების შესახებ. საბჭომ აღნიშნა მისი ძალისხმევა ახლო აღმოსავლეთში მდგრადი და სამართლიანი მშვიდობის დამყარბისკენ, ასევე გამოთქვა შეშფოთება რეგიონში არსებული დაძაბულობის გამო.

რეზოლუციამ გადაწყვიტა, მოეწოდებინა დაინტერესებული მხარეებისვის დაუყონებლივ შეესრულებინათ რეზოლუცია 338(1973), გააგრძელა სადამკვირვებლო ძალების მანდატი კიდევ ექვსი თვით, 1985 წლის 30 ნოემბრამდე და სსთხოვა გენერალურ მდივანს, წარმოედგინა ანგარიში სიტუაციის შესახებ ამ პერიოდის ბოლოს.

## იხილეთ აგრეთვე
* გოლანის მაღლობები

## რესურსები ინტერნეტში
*[Text of the Resolution at undocs.org](https://undocs.org/S/RES/563(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1985 წელი სირიაში
კატეგორია:1985 წელი ისრაელში
გრეის ორმოცდაათი ელფერი

***გრეის ორმოცდაათი ელფერი*** **—** — ბრიტანელი მწერალი ქალის ე. ლ. ჯეიმზის ეროტიკული რომანი, რომელიც ორმოცდაათი ელფერის ტრილოგიის პირველი წიგნია.  რომანი 2011 წელს გამოვიდა. იგი მოგვითხრობს ახალგაზრდა მილიარდელი კრისტიან გრეისა და უნივერსიტეტის კურსდამთავრებულ ანასტასია სტილის ვნებასა და რთულ ურთიერთობებზე. რომანი გამოსვლისთანავე ბესტსელერად იქცა აშშ-სა და გაერთიანებულ სამეფოშ. მსოფლიოს 37 ქვეყანაში 30 მილიონი ეგზემპლარი გაიყიდა,  ხოლო 2012 წლის ივნისში ეს იყო პირველი ნაწარმოები, რომლის ელექტრონული ვერსია Amazon Kindle-ისთვის მილიონი ეგზემპლარი გაიყიდა. მისი მიხედვით გადაღებულია ეროტიკული ფილმი გრეის ორმოცდაათი ელფერი.

## რესურსები ინტერნეტში
*

კატეგორია:2011 წლის რომანები
კატეგორია:ინგლისური რომანები
კატეგორია:ფილმებად ადაპტირებული რომანები
კატეგორია:ეროტიკული რომანები
უილის იუჯინ ლემი

**უილის იუჯინ ლემი** (; დ. 12 ივლისი, 1913, ლოს-ანჯელესი — გ. 15 მაისი, 2008, ტუსონი) — ამერიკელი ფიზიკოსი.

## ბიოგრაფია
1934 წელს დაამთავრა კალიფორნიის უნივერსიტეტი. 1938-1952 წლებში მუშაობდა კოლუმბიის უნივერსიტეტში (ნიუ-იორკში; 1948 წლიდან პროფესორი), 1951-1955 წლებში პროფესორი სტანფორდში, 1956-1962 წლებში — ოქსფორდში, 1962 წლიდან — იელის უნივერსიტეტში. 1947-1953 წლებში თანამშრომლებთან ერთად მრავალი ცდა ჩაატარა წყალბადის ატომისა და დეიტერიუმის ენერგიის დონეთა ნაზი სტრუქტურის შესასწავლად ატომურ კონებში მაგნიტური რეზონანსის მეთოდის მეშვეობით და აღმოაჩინა 225) დონის წანაცვლება 225, დონის მიმართ (ლემის დონეთა წანაცვლება). 

## ჯილდოები და მედლები
ნობელის პრემია (1955). 

## ლიტერატურა
## სქოლიო
კატეგორია:ამერიკელი ფიზიკოსები
Stronger (სიმღერა)

**Stronger** – ამერიკელი რეპერი კანიე უესტის სიმღერა, მისი მესამე სტუდიური ალბომიდან, Graduation (2007). სიმღერის პროდიუსერია უესტი, ხოლო გაფართოებული აუტრო მაიკ დინს ეკუთვნის. სიმღერის ავტორი უესტია. თანაავტორებად Daft Punk ითვლება, რადგან მათი ნამუშევარი იყო სემპლირებული; რეპერმა *„Harder, Better, Faster, Stronger“*-ის სემპლირება მას შემდეგ გადაწყვიტა, რაც პირველად მოისმინა დუეტის ნამუშევრები 2006 წელს ტურნეს დროს, შემდეგ შექმნა ბიტი და თვეების განმავლობაში დაწერა ტექსტები. Daft Punk-მა მოიწონა სიმღერა, რადგან აღმოაჩინეს, რომ უესტმა სემპლი მის პიროვნული სტილის შესაბამისად გამოიყენა. კრედიტი ედვინ ბერდსონგმაც მიიღო, *„Cola Bottle Baby“*-ის ოსტატური გამოყენებისთვის. მას შემდეგ, რაც უესტმა 2007 წლის მაისში გამოაქვეყნა ფრაგმენტი, როგორც სარეკლამო მიქსტეიპის Can't Tell Me Nothing (2007) ნაწილი, *„Stronger“* გამოვიდა აშშ-ის რიტმული თანამედროვე რადიოსადგურებისთვის, როგორც ალბომის მეორე სინგლი, 2007 წლის 31 ივლისს, Roc-A-Fella Records-ისა და Def Jam Recordings-ის მეშვეობით.

მაქსიმალისტური ჰიპ-ჰოპ სიმღერა, რომელიც ასევე ელექტრონიკაზეა დაფუძნებული და რომელსაც უესტი წარსული შეცდომებისგან გათავისუფლებას უწოდებს, თვითგაძლიერების თემას ეხება. ტექსტი წარმოგვიდგენს ადამიანს, რომლის მოთმინებაც აძლიერებს მას, და იმეორებს ფრიდრიხ ნიცშეს გამონათქვამს: *„რაც მას არ კლავს, აძლიერებს“*. სიმღერამ მუსიკალური კრიტიკოსებისგან ძირითადად დადებითი შეფასებები მიიღო, რომლებმაც ძირითადად ხაზი გაუსვეს სიმღერას, *„Harder, Better, Faster, Stronger“*. ყურადღება გამახვილდა უესტის ინოვაციაზე, ელექტრონიკისა და ჰიპ-ჰოპის კომბინაციით, ხოლო მისი რეპის კრიტიკული შეფასებები გარკვეულწილად არაერთგვაროვანი იყო.
## იხილეთ აგრეთვე
* Graduation
## რესურსები ინტერნეტში
* 
## სქოლიო
კატეგორია:2007 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:სიმღერები კანიე უესტის პროდიუსერობით
კატეგორია:სიმღერები მაიკ დინის პროდიუსერობით
კატეგორია:ჰიპ-ჰოპი
კატეგორია:ელექტრონიკა
კატეგორია:სინგლები წლის მიხედვით
კატეგორია:სინგლები შემსრულებლის მიხედვით
კატეგორია:კანიე უესტის სინგლები
კატეგორია:2007 წლის სინგლები
2025 წლის აზერბაიჯანის გრან-პრი

**2025 წლის აზერბაიჯანის გრან პრი** —2025 წლის ფორმულა 1-ის მსოფლიო ჩემპიონატის მეჩვიდმეტე ეტაპი. შეჯიბრი 19–21 სექტემბერს ბაქოს საქალაქო ტრასაზე გაიმართა. ეს იყო მერვე აზერბაიჯანის გრან პრი და მეცხრე ფორმულა 1-ის გრან პრი ამ ტრასაზე.

კვალიფიკაციასა და შემდგომ მთავარ რბოლაში გამარჯვება „რედ ბულის“ პილოტმა მაქს ვერსტაპენმა მოიპოვა. მეორე პოზიცია „მერსედესის“ მრბოლელმა ჯორჯ რასელმა დაიკავა, მესამე ადგილი კი „უილიამსის“ წარმომადგენელს კარლოს საინც უმცროსს ხვდა წილად.

ვერსტაპენმა აღნიშნულ ეტაპზე კარიერაში მეექვსედ შეასრულა ე.წ. „გრან სლემი“, რაც მოიცავს პოულ პოზიციას, რბოლის მოგებას, ყველაზე სწრაფ წრესა და თითოეული წრის ლიდერობას.

## კვალიფიკაცია 
## რბოლა 
კატეგორია:აზერბაიჯანის სპორტი
კატეგორია:ფორმულა 1-ის გრან-პრიები
გაეროს უშიშროების საბჭოს რეზოლუცია 560

**გაეროს უშიშროების საბჭოს რეზოლუცია 560** ერთხმად მიიღეს 1985 წლის 12 მარტს. 473-ე (1980), 554-ე (1984) და 556-ე (1984) რეზოლუციების გახმოვანების შემდეგ, საბჭომ დაგმო სამხრეთ აფრიკაში აპართეიდის საწინააღმდეგო საქმიანობის მიმდინარე რეპრესიები და აღნიშნა, რომ რეპრესიები შეარყევდა მშვიდობიანი გადაწყვეტის შესაძლებლობას.

საბჭომ ასევე გამოთქვა ღრმა შეშფოთება გაერთიანებული დემოკრატიული ფრონტისა და აპართეიდის წინააღმდეგ მებრძოლი სხვა ორგანიზაციების წარმომადგენლების მიმართ სახელმწიფო ღალატის ბრალდებების, კროსროუდსიდან იძულებითი გასახლებისა და დემონსტრანტების მკვლელობის გამო. ასევე აღინიშნა 3.5 მილიონზე მეტი მკვიდრი აფრიკელი მოსახლეობის დენაციონალიზაცია და ბანტუსტანის პოლიტიკით გამოწვეული კონფლიქტიც.

რეზოლუცია მოუწოდებდა „პრეტორიის რეჟიმს“ გაეთავისუფლებინა ყველა პოლიტიკური პატიმარი, მათ შორის ნელსონ მანდელა, მოუწოდებდა ღალატის ბრალდებების მოხსნისკენ და აქებდა სამხრეთ აფრიკის ხალხის „მასობრივ გაერთიანებულ წინააღმდეგობას“.

## იხილეთ აგრეთვე
*აპართეიდი

## რესურსები ინტერნეტში
*[Text of the Resolution at undocs.org](https://undocs.org/S/RES/560(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:1985 წელი სამხრეთ აფრიკის რესპუბლიკაში
ოსაბო

მინი|მარჯვნივ|ჯორჯიის შტატის რელიეფური რუკა
**ოსაბო**— კუნძული ატლანტის ოკეანეში, აშშ-ის ჯორჯიას შტატის სანაპიროსთან, დაახლოებით ოცი მილის დაშორებით სანაპიროდან, სამხრეთით ქალაქ სავანას ისტორიული ცენტრიდან. ჯორჯიას კუნძულებიდან ერთ-ერთი უდიდესია; ოსაბო შეიცავს 9 000 აკრ (3 600 ჰა) ტყიან მაღლობებს მტკნარი წყლის ტბებით და 16 000 აკრ (6 500 ჰა) ჭაობიან ტერიტორიებს, რომლებიც ერთმანეთთან გადაჯაჭვულია ნაკადულებით. მდებარეობს კუნძულ უასოს და მდინარე ოგიჩს შორის ჩრდილოეთით და წმინდა კატერინეს კუნძულის სამხრეთით; კუნძული არ არის დაკავშირებული კონტინენტთან ხიდით ან გზატკეცილით. 26 000 აკრის (11 000 ჰა) ფართობით ის ჯორჯიას შტატის სიდიდით რიგით მესამე კუნძულს წარმოადგენს.

## ისტორია
ადამიანის არსებობის კვალი კუნძულზე მინიმუმ 4,000 წელს ითვლის,  რაც დადასტურებულია კერამიკული ნატეხებით, რომლებიც ნაპოვნია კუნძულზე გავრცელებულ ზღვის მასალებით აგებულ შენობებში. მე-16 საუკუნის დასაწყისში, როდესაც ესპანელები იკვლევდნენ ჯორჯიის სანაპიროს, კუნძული დასახლებული იყო გუალეს ინდიელებით. ესპანური მისიონერული პერიოდის განმავლობაში გუალეს ტომი ხან ეხმარებოდა ესპანელებს, ხან კი ებრძოდა. როდესაც 1730-იან წლებში ინგლისელებმა ჩაანაცვლეს ესპანელები ამ რეგიონში, გუალეს ტომი შიდა ტერიტორიაზე იყო გადაადგილებული, სავარაუდოდ ავადმყოფობისა და ესპანელთა მხრიდან ჩაღწევების გამო. ადრეულ ინგლისურ ხელშეკრულებებში კუნძული კრიკების ტომისთვის ნადირობისა და თევზჭერის ადგილად იყო დათმობილი.

1758 წელს კრიკების ტომის ლიდერების ჯგუფი დაიყოლიეს, რომ კუნძული ბრიტანეთის მეფე ჯორჯ II-ს გადასცემდა. 1760 წელს ანრი ბურკენმა კუნძულის საკუთრება მოითხოვა. მოგვიანებით ის კუნძული თავის სიძეს, ჯონ მორელს მიჰყიდა. მორელი მონებს იყენებდა სოფლის მეურნეობისა და ტყის ჭრისთვის, მისი გარდაცვალების შემდეგ კუნძული ოთხ პლანტაციად გაიყო. მორელის ანდერძში აღნიშნულია 155 მონა, რომლებიც მის სამ შვილს გადაეცა.  1916 წლის შემდეგ კუნძული გამოიყენებოდა ნადირობისთვის, სანამ 1924 წელს იგი დეტროიტელ ექიმმა, ჰენრი ნორტონ ტორეიმ და მისმა მეუღლემ ნელ ფორდ ტორეიმ არ შეიძინეს.

ოსაბაუს კუნძულის ფონდი, საჯარო საქველმოქმედო ორგანიზაცია, 1994 წელს დაარსდა  ზოგად საზოგადოებას ვიზიტისათვის განაცხადის შევსება სჭირდება. ფონდი მიჰყვება ქ-ნი უესტის მიერ 1978 წლის მემკვიდრეობის ნაკრძალში განსაზღვრულ პრინციპებს: კუნძული გახსნილია მხოლოდ განათლებაში, კვლევასა და შესწავლაში ჩართულ ჯგუფებისთვის: ახალგაზრდებისთვის, ზრდასრული ინტერესთა ჯგუფებისთვის, კოლეჯებისა და უნივერსიტეტებისთვის, მასწავლებლებისთვის, ხელოვანებისა და მკვლევრებისთვის. კვლევის მაგალითებია ქურჩხალა ზღვის კუების ბუდობის შესწავლა, ამბობს, რომ ღორსა და ვირებს უნდა გაუკეთდეთ მოცილება. სავარაუდოდ, დოკუმენტის ფორმულირებიდან გამომდინარე, ფერალური ცხენებიც ასევე უნდა მოიხსნან. Ossabawisland.org აცხადებს, რომ „ყველა დარჩენილი ვირია სტერილიზებულია მომავალი თაობების თავიდან ასაცილებლად“.

## ოსაბო კულტურაში
სერიალ Fear the Walking Dead–ის 8 სეზონში ოსაბაუს კუნძული არის ლოკაცია, რომელსაც ეწოდება PADRE, როგორც მაიდსონ კლარკი ამბობს ეპიზოდში „All I See is Red.

## რესურსები ინტერნეტში
*Official website
## სქოლიო
კატეგორია:ატლანტის ოკეანის კუნძულები
კატეგორია:ამერიკის გეოგრაფია
კატეგორია:კუნძულები ოკეანეების მიხედვით
Computer Space

**Computer Space** — კოსმოსური ბრძოლის ჟანრის არკადული ვიდეო თამაში, რომელიც შექმნეს Syzygy Engineering-ის დამფუძნებლებმა (შემდგომში Atari, Inc.), ნოლან ბუშნელმა და ტედ დებნიმ 1971 წელს. „Computer Space“ იყო პირველი არკადული ვიდეო თამაში, ისევე როგორც პირველი კომერციულად ხელმისაწვდომი ვიდეო თამაში.

Computer Space არის 1962 წლის კომპიუტერული თამაშის „Spacewar!“-ის დერივატივი. თამაშში მოთამაშე მართავს კოსმოსურ ხომალდს, რომელიც ებრძვის კომპიუტერის მიერ კონტროლირებულ მფრინავ თეფშებს. მთავარი მიზანია გამოყოფილი დროის განმავლობაში რაც შეიძლება მეტი მტრის ხომალდის განადგურება. იმ შემთხვევაში თუ მოთამაშე მფრინავ თეფშებზე მეტ ქულას დააგროვებდა, მას დამატებითი რაუნდში მონაწილეობის უფლება ეძლეოდა. თამაში მოთავსებულია სპეციალურ მინაბოჭკოვან ფუტურისტულ აპარატში.

ბუშნელმა და დებნიმ თამაში 1970–1971 წლებში შექმნეს, როგორც „Spacewar!“-ის მონეტაზე მომუშავე ვერსია. მათ თავდაპირველად სურდათ, რომ იგი Data General Nova-ს მსგავს მინი-კომპიუტერებზე მინიმალური ხარჯებით გაეშვათ, მაგრამ მოგვიანებით გადაწყვიტეს ცენტრალური კომპიუტერი შეეცვალათ სპეციალურად შემუშავებული აპარატურით, რომელიც მხოლოდ ამ კონკრეტული თამაშის გასაშვებად იქნებოდა განკუთვნილი. სანამ ისინი ადრეულ კონცეფციაზე მუშაობდნენ, ბუშნელმა თამაშის დასამზადებლად Nutting Associates-თან დაიწყო თანამშრომლობა. Nutting-თან პარტნიორობით, მათ დაასრულეს პროდუქტი და პირველი სატესტო გაშვებები 1971 წლის აგვისტოში დაიწყეს.

პროექტის წარმატების მიუხედავად (1972 წლის შუა რიცხვებში გაყიდული იყო 1,000-ზე მეტი ასლი. საბოლოო ჯამში გაიყიდა 1,300–1,500 ერთეული), მან ვერ გაამართლა Nutting-ის მოლოდინები. 1972 წელს გამოვიდა „Computer Space“ კლონი — „Star Trek“ (1972), ხოლო Nutting-მა 1973 წელს, ბუშნელისა და დებნის მონაწილეობის გარეშე, „Computer Space“-ის ორმოთამაშიანი ვერსია გამოუშვა. „Computer Space“-ის გამოშვებით დასრულდა ვიდეო თამაშების ადრეული ისტორია და საფუძველი ჩაეყარა კომერციული ვიდეო თამაშების ინდუსტრიას.

## ლიტერატურა
*
*
*
*
*
*
*
*

## რესურსები ინტერნეტში
*„Computer Space“ — National Museum Of Play
*„Computer Space“ — კინოფილმების ინტერნეტ-მონაცემთა ბაზა
*„Computer Space“ — HJistory Of Information

კატეგორია:1971 წელი ვიდეო თამაშებში
კატეგორია:არკადული ვიდეო თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
კატეგორია:კოსმოსური ბრძოლის სიმულატორები
კატეგორია:ვიდეო თამაშები შემუშავებული ამერიკის შეერთებულ შტატებში
კატეგორია:მსოფლიო ვიდეო თამაშების დიდების დარბაზი
გაეროს უშიშროების საბჭოს რეზოლუცია 455

**გაეროს უშიშროების საბჭოს რეზოლუცია 455** მიიღეს 1979 წლის 23 ნოემბერს. ზამბიის განცხადებების გათვალისწინების შემდეგ და რეზოლუცია 424-ის (1978) გახსენების შემდეგ, საბჭომ გამოხატა შეშფოთება და დაგმო სამხრეთ როდეზიის „უკანონო რასისტული რეჟიმი“ ზამბიის „ეკონომიკური ინფრასტრუქტურის განადგურების მიზნით განხორციელებული დარღვევების სისტემატური ხასიათისა“ და მრავალი ადამიანის დაღუპვის გამო.

რეზოლუცია განაგრძობდა სამხრეთ აფრიკის და სამხრეთ როდეზიის შეთქმულების დაგმობით ზამბიისა და სხვა წინა ხაზის სახელმწიფოების წინააღმდეგ თავდასხმებში. მან მოითხოვა, რომ პასუხისმგებელმა ორგანოებმა გადაიხადონ ზარალის ანაზღაურება ზამბიისთვის და მოუწოდა საერთაშორისო საზოგადოებას დაეხმარა განადგურებული ინფრასტრუქტურის აღდგენაში. საბჭომ მადლობა გადაუხადა ზამბიას და სხვა წინა ხაზის სახელმწიფოებს, როგორიცაა ანგოლა, ბოტსვანა და მოზამბიკი, ზიმბაბვეს ხალხის მხარდაჭერისთვის.

და ბოლოს, საბჭომ მოუწოდა გაერთიანებულ სამეფოს, როგორც მმართველ ძალას, მიეღო ეფექტური ზომები როდეზიის უსაფრთხოების ძალების შეტევითი ოპერაციების დასასრულებლად და შექმნა სპეციალური კომიტეტი, რომელსაც უნდა წარმოედგინა ანგარიში საბჭოსთვის ამ რეზოლუციის განხორციელების შესახებ 1979 წლის 15 დეკემბრამდე.

კენჭისყრის დეტალები არ გახმაურებულა, გარდა იმისა, რომ ის „კონსენსუსით“ იქნა მიღებული.

## რესურსები ინტერნეტში
*[Text of the Resolution at undocs.org](https://undocs.org/S/RES/455(1979))

კატეგორია:გაეროს უშიშროების საბჭოს 1979 წლის რეზოლუციები
კატეგორია:გაეროს უშიშროების საბჭოს რეზოლუციები როდეზიის შესახებ
კატეგორია:გაეროს უშიშროების საბჭოს რეზოლუციები ზამბიის შესახებ
ლამონტი (მთვარის კრატერი)

**კრატერი ლამონტი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა გერმანელი ასტრონომის, იოჰან ფონ ლამონტის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 83.23 კმ, სიღრმე — 2.8 კმ.

## სატელიტური კრატერები 
ლამონტის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-12
ანდრეი ბანიკოვი

**ანდრეი ბანიკოვი** ( დ. 11 (24) აპრილი, 1915, მოსკოვი — გ. 17 ოქტომბერი, 1985, მოსკოვი) — გამოჩენილი საბჭოთა ბიოლოგი, ჰერპეტოლოგი, თერიოლოგი და ორნითოლოგი. რსფსრ მეცნიერების დამსახურებული მოღვაწე და პროფესორი. ბანიკოვი აქტიურად მოღვაწეობდა ბუნების დაცვის სფეროში და იყო მეცნიერების ორგანიზატორი. ეკავა ბუნების დაცვის საერთაშორისო კავშირის (IUCN) ვიცე-პრეზიდენტის თანამდებობა 1972-დან 1978 წლამდე.

## ბიოგრაფია
დაიბადა 1915 წლის 11 (24) აპრილს მოსკოვში. 1926 წლიდან, 11 წლის ასაკში, იგი აქტიურად მონაწილეობდა მოსკოვის ზოოპარკის ახალგაზრდა ბიოლოგთა წრეში, რომელსაც ხელმძღვანელობდა პეტრე მანტეიფელი და ამავდროულად მუშაობდა მოსკოვის სახელმწიფო უნივერსიტეტის ზოოლოგიურ მუზეუმში პროფესორ გიორგის დემენტიევის ხელმძღვანელობით. 1931 წელს, 16 წლის ასაკში, მონაწილეობა მიიღო ექსპედიციაში, რომელიც უსურიის მხარის სარეწაო ფაუნას სწავლობდა. მომდევნო, 1932 წელს, მუშაობდა ზოოლოგ-დამკვირვებლად კანინის ნახევარკუნძულზე. 1934 წელს კი გამოაქვეყნა პირველი სამეცნიერო სტატიები. სხვა მონაცემებით კი იგი სამხედრო სამსახურში 1939 წლიდან მსახურობდა. მისი სამხედრო წოდება იყო უფროსი ლეიტენანტი, სამედიცინო სამსახურის რეზერვი (786-ე მსროლელი პოლკი, 155-ე დივიზია). დაჯილდოებულია მედლით მოსკოვის დაცვისთვის. 1942 წლის 26 იანვარს მოხდა მისი დემობილიზაცია, როგორც ფასეული მეცნიერ-მუშაკის.

1942 წლის ივლისში დაიცვა საკანდიდატო დისერტაცია, ხოლო აგვისტოში მივლინებით გაიგზავნა მონღოლეთის სახალხო რესპუბლიკაში (მსრ), პირველი მონღოლური უნივერსიტეტის ორგანიზებისთვის. ის გახდა მონღოლეთის უნივერსიტეტის ზოოლოგიის კათედრის გამგე (ამ დროიდან დაიწყო მისი პედაგოგიური საქმიანობა).

ის არის 400-ზე მეტი ნაბეჭდი ნაშრომის ავტორი (მათ შორის, 30 წიგნის, აგრეთვე არაერთი სახელმძღვანელოსა და დამხმარე სასწავლო მასალის), რომელთა დიდი ნაწილი უცხო ენებზეა თარგმნილი. დაკრძალულია ვაგანკოვოს სასაფლაოს 22-3-ე უბანზე.

## ლიტერატურა
*Андрей Григорьевич Банников // журнал «Охота и охотничье хозяйство», № 2, 1986. стр.16-17 [некролог]
*Андрей Григорьевич Банников (1915—1985). Библиографический указатель. Составитель Л. С. Банникова. — М.: Моск. вет. акад. 1990. — 61 с.
*Московские териологи. Ред. О. Л. Россолимо. — М.: Зоомузей МГУ, 2001. — 771 с.
*Современные проблемы зоологии, экологии и охраны природы // Мат. чтений и науч. конф., посвящ. памяти проф. Андрея Григорьевича Банникова, и 100-летию со дня его рождения. Москва — 24 апреля 2015 г. — М,: Сельскохозяйственные технологии, 2015. — 350 с.

## რესურსები ინტერნეტში
* Биография на сайте ВНИИприроды
* Биография  на school-collection.edu.ru
* А. Г. Банников в телепередаче Клуб путешественников (20 мая 1967) на странице Гостелерадиофонда в facebook.

## სქოლიო
კატეგორია:მეცნიერები ეროვნების მიხედვით
კატეგორია:ბიოლოგები დარგის მიხედვით
კატეგორია:ბიოლოგები ეროვნების მიხედვით
კატეგორია:მეცნიერებათა დოქტორები სპეციალობების მიხედვით
კატეგორია:მოსკოვში დაბადებულები
კატეგორია:მოსკოვში გარდაცვლილები
ლიკის ობსერვატორია

**ლიკის ასტრონომიული ობსერვატორია** () — კალიფორნიის უნივერსიტეტის სამეცნიერო-კვლევითი დაწესებულება. დაარსებულია მილიონერ ჯ. ლიკის მიერ ნაანდერძევი თანხით. განლაგებულია ჰამილტონის მთაზე (1306 მ) სან-ხოსეს აღმოსავლეთით 46 კმ-ზე. დაარსდა 1887 წელს. გაიხსნა 1888 წელს, როდესაც დაიდგა 91 სმ-იანი რეფრაქტორი. 1895 წელს ინგლისიდან გადაიტანეს 91 სმ-იანი რეფლექტორი· აქვს აგრეთვე 51 სმ-იანი ორმაგი ასტროგრაფი (დაიდგა 1939 წელს), 305 სმ-იანი (1950), 61 სმ-იანი (1964). ლიკის ასტრონომიული ობსერვატორიის ლაბორატორიები 1966 წლიდან სანტა-კრუსშია. ობსერვატორია იკვლევს გალაქტიკის აგებულებასა და ბრუნვას, ვარსკვლავებს, გარეგალაქტიკურ ნისლეულებს. გამოსცემს „Lick Observatory Publications“ (1887 წლიდან), „Contributions from the Lick Observatory“ (1889 წლიდან), „Lick Observatory Bulletins“ (1901 წლიდან).

## ლიტერატურა
კატეგორია:აშშ-ის ასტრონომიული ობსერვატორიები
ტედ დებნი

**სემიუელ ფრედერიკ „ტედ“ დებნი უმცროსი** (; დ. 2 მაისი, 1937 – გ. 26 მაისი, 2018) — ამერიკელი ელექტროინჟინერი და კომპანია Atari, Inc.-ის თანადამფუძნებელი ნოლან ბუშნელთან ერთად. იგი ცნობილია ვიდეო სქემების საბაზისო პრინციპების შექმნით, რომელიც გამოყენებული იქნა არკადულ თამაშებში, „Computer Space“-სა და შემდგომ „Pong“-ში, რომელიც ერთ-ერთი პირველი და ყველაზე წარმატებული არკადული თამაში იყო.

## ბიოგრაფია
ტედ დებნი დაიბადა სან-ფრანცისკოში, კალიფორნიაში, ირმასა და სემიუელ ფრედერიკ დებნის ოჯახში. დაამთავრა სან-მატეოს საშუალო სკოლა. მოგვიანებით იგი შეერთებული შტატების საზღვაო ქვეითთა კორპუსში ჩაირიცხა, სადაც სამი წლის განმავლობაში ელექტრონიკის კურსებს გადიოდა. სამხედრო სამსახურის დასრულების შემდეგ, იგი სან-ფრანცისკოს სახელმწიფო უნივერსიტეტში ჩაირიცხა, მაგრამ რადგანაც უნივერსიტეტის საფასურის გადასახდელი თანხა არ ქონდა, ამერიკის ბანკში დაიწყო მუშაობა ელექტრონიკის მიმართულებით.

ერთი წლის შემდეგ დებნი Hewlett-Packard-ის თანამშრომელი გახდა. 1961 წელს, დებნიმ კომპანია Ampex-ის სამხედრო პროდუქტების განყოფილებაში დაიწყო მუშაობა. აქ მან გაიცნო მისი თანამშრომელი ნოლანი ბუშნელი და აღმოაჩინა, რომ მათ საერთო ინტერესები ჰქონდათ. ბუშნელმა დებნი სტენფორდის ხელოვნური ინტელექტის ლაბორატორიაში წაიყვანა, რათა „Spacewar!“ ეჩვენებინა.

1970 წელს ბუშნელმა და დებნიმ ჩამოაყალიბეს კომპანია Syzygy Engineering, რომელმაც შექმნა პირველი არკადული და პირველი კომერციულად ხელმისაწვდომი ვიდეო თამაში „Computer Space“. 1972 წელს Syzygy Engineering ოფიციალურად იქცა კომპანია Atari, Inc.-ად, რომელმაც შემდგომში გამოუშვა წარმატებული არკადული თამაში „Pong“. 1973 წლის მარტში დებნიმ ბუშნელთან უთანხმოების გამო დატოვა Atari, Inc., ხოლო კომპანიის საკუთარი წილი 250,000 აშშ დოლარად გაყიდა. 

2017 წელს დებნის საყლაპავის კიბოს დიაგნოზი დაუსვეს. თუმცა მან მკურნალობაზე უარი თქვა. გარდაიცვალა 2018 წლის 26 მაისს, კლირლეიკში, საკუთარ სახლში, კიბოს გართულებების შედეგად.

## რესურსები ინტერნეტში
*ტედ დებნი — სმითსონის ინსტიტუტი
*ტედ დებნი — Vintage Computing And Gaming
*

## სქოლიო
კატეგორია:სან-ფრანცისკოს სახელმწიფო უნივერსიტეტის კურსდამთავრებულები
კატეგორია:ამერიკელი ელექტროინჟინრები
მე ის ვარ

***მე ის ვარ*** — ქართველი მწერალი ქალის ნაირა გელაშვილის მცირე რომანი. მიღებული აქვს „საბა“ წლის საუკეთესო რომანისთვის. რომანი ასახავს თბილისელი 13 წლის მოზარდის სიყვარულის ისტორიას. მთავარი ამბიდან თითქმის ნახევარი საუკუნის შემდეგ მთავარი გმირი გადაწყვეტს, თავისი პირველი შეყვარებულის ასავალ-დასავალი მოიძიოს. რომანი ნათარგმნია გერმანულ და თურქულ ენებზე.

## რესურსები ინტერნეტში
*

კატეგორია:2012 წლის რომანები
კატეგორია:ქართული რომანები
კატეგორია:ნაირა გელაშვილის ნაწარმოებები
Taito

**Taito Corporation** — იაპონური ვიდეო თამაშებისა და გასართობი პროდუქტების მწარმოებელი კომპანია, რომელიც ტოკიოში მდებარეობს. ის აწარმოებს ვიდეო თამაშებსა და სათამაშოებს, აგრეთვე ფლობს არკადული ავტომატების დარბაზებს.

კომპანია დააარსა უკრაინელმა ბიზნესმენმა მაიკლ კოგანმა 1953 წელს როგორც **Taito Trading Company**, რომელსაც იაპონიაში არაყი, სავაჭრო და მუსიკალური ავტომატები შემოჰქონდა.  1960-იან წლებში კომპანია ასევე დაკავებული იყო მექანიკური სათამაშო აპარატებისა და პინბოლის წარმოებით.

ვიდეო თამაშების წარმოება 1973 წელს დაიწყო. იმავე წელს კომპანიას სახელი გადაერქვა და Taito Corporation ეწოდა. 2005 წელს Taito შეიძინა Square Enix-მა, ხოლო 2006 წელს მისი შვილობილი კომპანია გახდა.

Taito ცნობილი იყო როგორც ინდუსტრიის გავლენიანი ფიგურა ვიდეო თამაშების განვითარების საწყის ეტაპზე. მან შექმნა არაერთი განთქმული არკადული თამაში, როგორებიცაა „Speed Race“ (1974), „Western Gun“ (1975), „Space Invaders“ (1978), „Bubble Bobble“ (1986) და „Arkanoid“ (1986). 

ის იყო პირველი იაპონური ვიდეო თამაშების კომპანია, რომელმაც საკუთარი თამაშები სხვა ქვეყნებში გაიტანა. მისი რამდენიმე თამაში მოგვიანებით აღიარებული იქნა ინდუსტრიისთვის მნიშვნელოვან და რევოლუციურ მოვლენად, განსაკუთრებით „Space Invaders“, რომელმაც დიდი გავლენა მოახდინა ვიდეო თამაშების შემდგომ განვითარებაზე.

## რესურსები ინტერნეტში
*
*
*Taito Corporation — MobyGames
*Taito Corporation — Google Arts & Culture
*Taito Corporation-ის თამაშები — Museum of the Game

## სქოლიო
კატეგორია:Taito
კატეგორია:პროგრამული უზრუნველყოფის შემქმნელი კომპანიები იაპონიაში
კატეგორია:Square Enix
კატეგორია:ვიდეო თამაშების კომპანიები იაპონიაში
კატეგორია:ვიდეო თამაშების მწარმოებელი კომპანიები
კატეგორია:ვიდეო თამაშების გამომცემელი კომპანიები
ნოლან ბუშნელი

**ნოლან კეი ბუშნელი** (; დ. 5 თებერვალი, 1943) — ამერიკელი ინჟინერი და მეწარმე, კომპიუტერული თამაშებისა და საყოფაცხოვრებო ელექტრონიკის ასოციაციის დიდების დარბაზების წევრი. მიღებული აქვს BAFTA Fellowship-ს პრემია და Nations Restaurant News-ის „წლის ნოვატორის“ ჯილდო. ითვლება ვიდეო თამაშების ინდუსტრიის ერთ-ერთ დამფუძნებლად. ჟურნალმა „Newsweek“-მა იგი შეიყვანა სიაში „50 ადამიანი, რომლებმაც შეცვალეს ამერიკა“. 1997 წელს, ჟურნალმა „Computer Gaming World“ ნოლან ბუშნელი სათამაშო ინდუსტრიის „ყველაზე გავლენიანი ადამიანების“ სიაში მეხუთე ადგილზე დაასახელა.

## ბიოგრაფია და მოღვაწეობა
ნოლან კეი ბუშნელი დაიბადა 1943 წლის 5 თებერვალს კლირფილდში, იუტას შტატში, საშუალო ფენის ოჯახში, რომლებიც უკანასკნელი დღეების წმინდანთა იესო ქრისტეს ეკლესიის წევრები იყვნენ. დეივისის საშუალო სკოლის დამთავრების შემდეგ, 1961 წელს ჩაირიცხა იუტას სახელმწიფო უნივერსიტეტში, სადაც ჯერ ინჟინერიას, მოგვიანებით კი ბიზნესს სწავლობდა. 1964 წელს ის გადავიდა იუტას უნივერსიტეტის საინჟინრო კოლეჯში, სადაც მიიღო ბაკალავრის ხარისხი ელექტროინჟინერიაში.

უნივერსიტეტის დამთავრების შემდეგ იუტადან კალიფორნიაში გადავიდა იმ იმედით, რომ Disney-ში დაიწყებდა მუშაობას, მაგრამ კომპანიას ახალი კოლეჯდამთავრებულების დაქირავების პრაქტიკა არ ჰქონდა. ამის ნაცვლად, ბუშნელმა კომპანია Ampex-ის ელექტროინჟინრად დაიწყო მუშაობა. აქ მან გაიცნო მისი თანამშრომელი ტედ დებნი და აღმოაჩინა, რომ მათ საერთო ინტერესები ჰქონდათ. ბუშნელმა დებნი სტენფორდის ხელოვნური ინტელექტის ლაბორატორიაში წაიყვანა, რათა „Spacewar!“ ეჩვენებინა.

1970 წელს ბუშნელმა და დებნიმ ჩამოაყალიბეს კომპანია Syzygy Engineering, რომელმაც შექმნა პირველი არკადული და პირველი კომერციულად ხელმისაწვდომი ვიდეო თამაში „Computer Space“. 1972 წელს Syzygy Engineering ოფიციალურად იქცა კომპანია Atari, Inc.-ად, რომელმაც შემდგომში გამოუშვა წარმატებული არკადული თამაში „Pong“, ხოლო 1977 წელს — მეორე თაობის ვიდეო თამაშების კონსოლი Atari 2600, რომელმაც უდიდეს გავლენა მოახდინა ვიდეო თამაშების ინდუსტრიის განვითარებაზე.

1977 წელს დააფუძნა საოჯახო რესტორნებისა და გასართობი ცენტრების ქსელი „Chuck E. Cheese’s.“ 1983 წელს, სტენ ჰანისთან ერთად, დააარსა კომპანია „Etak“, რომელიც უშვებდა კომპიუტერიზებული სანავიგაციო სისტემებს ავტომობილებისთვის. მოღვაწეობის პერიოდში ბუშნელმა ოცზე მეტი კომპანია დააფუძნა.

## რესურსები ინტერნეტში
* 
*ნოლან ბუშნელი — Lemelson
*ნოლან ბუშნელი — კომპიუტერული ისტორიის მუზეუმი

## სქოლიო
კატეგორია:XX საუკუნის ამერიკელი ბიზნესმენები
კატეგორია:XXI საუკუნის ამერიკელი ბიზნესმენები
კატეგორია:BAFTA-ს გამარჯვებულები
კატეგორია:ამერიკელი ვიდეო თამაშების დიზაინერები
ზემო ბაგები

**ზემო ბაგები** — სოფელი ახალგორის მუნიციპალიტეტის წინაგრის თემში (მცხეთა-მთიანეთის მხარე), ლეხურისა და მეჯუდის წყალგამყოფი ქედის სამხრეთ მთისწინეთში, ზღვის დონიდან 1120 მ-ზე, ახალგორიდან 82 კმ-ში. 1989 წლის აღწერით სოფელში იყო 6 მცხოვრები.

## ლიტერატურა
კატეგორია:ახალგორის მუნიციპალიტეტის სოფლები
ბაგინი

**ბაგინი** — ისტორიული სოფლები ახალგორის მუნიციპალიტეტში, ქსნის ხეობის სათავეებში (ჟამურის ხეობა), ახლანდელი სოფელ ჩიგოიანის მიდამოებში. 

XVIII-XX საუკუნეებში არსებობდა ზემო და ქვემო (შუა) ბაგინი. 1926 წელს ზემო ბაგინში იყო 65 მცხოვრები, ქვემო ბაგინში — 75, 1939 წელს ორივე სოფელში (აღწერილია ერთად) — 238, ხოლო 1959 წელს — 89. 1989 წლის აღწერის დროს ბაგინი და ზოგადად ჟამურის ხეობა უკვე მთლიანად დაცლილი იყო მოსახლეობისაგან. ამჟამად ოკუპირებულია რუსეთის ფედერაციის მიერ. 

ნასოფლარ ქვემო ბაგინიში, ძველი სასაფლაოს ტერიტორიაზე შემორჩენილია ძველი აკლდამები, ზემო ბაგინში — გვიანი შუა საუკუნეების ციხე-კოშკი და ეკლესია „წითელი საყდარი“. 

## ლიტერატურა
* შიდა ქართლი: ახალგორის რაიონის არქიტექტურული მემკვიდრეობა (1985-1986 წლების ექსპედიციის მასალები), თბ., 2008. — გვ. 209, 216–217.
* ახლოური დ., ნასოფლარები ჟამურის ხეობაში, «ისტორია, არქეოლოგია, ეთნოლოგია», № 10, 2023. — გვ. 1–22.

კატეგორია:ახალგორის მუნიციპალიტეტის ნასოფლარები
ლიკი (ლუის, მთვარის კრატერი)

**კრატერი ლიკი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა ლუის ლიკის პატივსაცემად (დაამტკიცა საერთაშორისო ასტრონომიულმა კავშირმა 1976 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 12.48 კმ, სიღრმე — 2.03 კმ.

## სატელიტური კრატერები 
ლიკის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-20
არაბთა ლაშქრობა ეგრისსა და ქართლში

**არაბთა ლაშქრობები საქართველოში** — (VII საუკუნე–VIII საუკუნე საუკუნეები) არაბთა ხალიფატის სწრაფი გაფართოების შემდეგ, მათი ჯარები სამხრეთ კავკასიაში შეიჭრნენ, მათ შორის ქართულ მიწებზე — აღმოსავლეთ საქართველოში, ქართლიში (იბერია) და დასავლეთ საქართველოში, ეგრისში (ლაზიკა/აფხაზეთი).

## პირველი კონტაქტები (640-იანი წლები – 650-იანი წლები) 
არაბები ქართლის დაახლოებით 645–649 წლებში მიუახლოვდნენ, როდესაც ხალიფატის ჯარები ამიერკავკასიაში პირველ მარბიელ ლაშქრობებს ახორციელებდნენ.

ქართლის ერისთავმა სტეფანოზ II-მ არაბთა სარდალთან დაზავება შესთავაზა და **დაცვის სიგელის** პირობებით ხარკის გადახდას დაუდო საფუძველი, რათა ადგილობრივი ავტონომია შეენარჩუნებინა.

ამ ეტაპზე არაბებმა საქართველო სრულად არ დაიკავეს, თუმცა დაამყარეს ხარკზე დაფუძნებული ვასალური დამოკიდებულება — ქართლის მოსახლეობა ხალიფატის სასარგებლოდ იხდიდა გადასახადს (ჯიზია/ხარაჯი), სანაცვლოდ კი ინარჩუნებდა შინაგან ავტონომიას და ქრისტიანული სარწმუნოების თავისუფლებას.

## არაბთა ბატონობის ჩამოყალიბება (660-იანი წლები – 730-იანი წლები)
### ქართლში 
VII საუკუნის ბოლოსა და VIII საუკუნის დასაწყისში არაბული გავლენა გაძლიერდა.

თბილისი იქცა მნიშვნელოვან სამხედრო-სამმართველო ცენტროდ.

VIII საუკუნის 730-იან წლებში რეგიონს არაბთა მიერ დანიშნული **ამირა** მართავდა — ასე ჩამოყალიბდა **თბილისის საამირო**, რომელიც **1122 წლამდე** არსებობდა.

### ეგრისში (დასავლეთ საქართველო) 
ეგრისის დამორჩილება არაბებს მნიშვნელოვნად გაურთულდათ, მიზეზები იყო:

* მთიანი რელიეფი
* ძლიერი ბიზანტიური გავლენა
* ადგილობრივი სამეფო და საგვარეულო წინააღმდეგობა

არაბები არაერთხელ ილაშქრებდნენ, მაგრამ **მუდმივი კონტროლი ვერ დაამყარეს**.

## VIII საუკუნის მთავარი ლაშქრობები
### მერვან ყრუს ლაშქრობა (735–737) 
ეს იყო ერთ-ერთი ყველაზე დამანგრეველი არაბთა შემოსევა საქართველოს ისტორიაში.

მერვანის ჯარები ქართლში შეიჭრნენ და მძიმე ზიანი მიაყენეს სოფლებსაც და ქალაქებსაც.

შემდეგ ცხინვალიდან გადაინაცვლეს **ეგრისში, აფხაზეთში, კახეთსა და ჰერეთში**.

მრავალი ციხე და დასახლება განადგურდა.

მიუხედავად მკაცრი ოკუპაციისა, დასავლეთ საქართველოში არაბთა მმართველობა **გრძელვადიანი ვერ გახდა**.

## შედეგები საქართველოსთვის 
### ქართლში 
* ჩამოყალიბდა **თბილისის საამირო** (დაახლ. 735–1122)
* ადგილობრივი მმართველები, განსაკუთრებით **ბაგრატიონები**, ეტაპობრივად აძლიერებდნენ ძალაუფლებას და ასუსტებდნენ არაბთა ბატონობას
* ხშირი იყო აჯანყებები, მათ შორის **აფხაზთა მეფე ლეონ II-ის** და **აშოტ I დიდის** მიერ მოწყობილი

### ეგრისში 
* არაბთა გავლენა სწრაფად დაკნინდა
* რეგიონი საბოლოოდ გაურკვეველი ავტონომიებიდან ჩამოყალიბდა **აფხაზთა სამეფოდ**, რომელმაც შემდგომ მნიშვნელოვანი როლი ითამაშა საქართველოს გაერთიანებაში

## შეჯამება
* არაბებმა წარმატებით მოიკიდეს ფეხი **ქართლში**, განსაკუთრებით თბილისში, ასწლეულებზე.
* **ეგრისის მუდმივი დაპყრობა ვერ შეძლეს**, თუმცა არაერთი გამანადგურებელი ლაშქრობა განახორციელეს.
* ამ ეპიზოდებმა მნიშვნელოვნად შეცვალა პოლიტიკური სურათი და საფუძველი ჩაუყარა **ერთიანი საქართველოს სამეფოს**გომას X–XI საუკუნეებში.

## სქოლიო
კატეგორია:არაბები
კატეგორია:არაბეთის ისტორია
კატეგორია:ლაშქრობები საქართველოში
ლოუელი (მთვარის კრატერი)

**კრატერი ლოუელი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-დასავლეთ ნაწილში. სახელი ეწოდა ამერიკელი ასტრონომის, პერსივალ ლოუელის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება გვიანიმბრიული ეპოქით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 62.65 კმ, სიღრმე — 2.73 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-17
ლუდსახარში ჩერნა-ჰორა

**ლუდსახარში ჩერნა-ჰორა** () — ერთ-ერთი უძველესი ლუდსახარში ჩეხეთში. მდებარეობს სამხრეთ მორავიის მხარეში, ბლანსკოს რაიონის საბაზრო ქალაქ ჩერნა-ჰორაში. ლუდსახარში  „ჩერნა-ჰორა“ 2010 წლიდან ლუდსახარშთა ჰოლდინგ Lobkowicz-ის წევრია.

## ისტორია
მინი|მარცხნივ|ლუდსახარშის შესასვლელი კარიბჭე
ჩერნა-ჰორას ლუდი ისტორიულ წყაროებში პირველად 1298 წელს ჩნდება, ხოლო ლუდსახარში პირველად 1530 წელს არის მოხსენიებული. ამ დროს ქალაქ ჩერნა-ჰორას მამული ბოსკოვიცეელი ძმების ტას და იაროსლავ ჩერნოჰორსკების საკუთრება იყო. ბოსკოვიცელი დიდგვაროვნების შემდეგ ლუდსახარშის ტრადიციები ლიხტენშტაინების გვარმა გააგრძელა, რომლებიც მას 1597 წლიდან მართავდნენ.

1948 წლის 3 ივლისს ჩეხოსლოვაკიის სურსათის სამინისტრომ ლუდსახარშის ნაციონალიზაცია მოახდინა და მფლობელებს ჩამოართვა. ამ ლუდსახარშის კვლავ პრივატიზაცია 1996 წელს მოხერხდა. 

2009 წელს ის K Brewery Group-ის ერთ-ერთ, ხოლო 2010 წელს Lobkowicz Group-ის ერთ-ერთ ბრენდად იქცა.

## რესურსები ინტერტენეტში 
ოფიციალური გვერდი
## სქოლიო 
კატეგორია:ლუდი
კატეგორია:ალკოჰოლური სასმელები
რკინის კაცი (ტრიათლონი)

მინი
მინი

**რკინის კაცი** () — ტრიათლონის გრძელი დისტანციაა, რომელიც მოიცავს 3.8 კმ ცურვას, 180კმ ველო რბოლას და 42.2 კმ სირბილს. არსებობს რკინის კაცის 70.3 ანუ ნახევარი დისტანციაც, რომელიც მოიცავს 1.9 კმ ცურვას, 90 კმ ველო რბოლას და 21.1 კმ სირბილს.https://www.ironman.com/about/ironman-group

## ისტორია 
ერთდღიანი გამძლეობის შეჯიბრი, რომელიც ამჟამად რკინის კაცის სახელითაა ცნობილი, ჯუდი და ჯონ კოლინზების იდეა იყო, წყვილი, რომლებიც 1975 წელს კალიფორნიიდან ჰავაიზე გადავიდნენ საცხოვრებლად. კოლინზების ოჯახმა მონაწილეობა მიიღო სან დიეგოში გამართულ მისიონ ბეის ტრიატლონში 1974 წლის 25 სექტემბერს. ეს ღონისძიება ამჟამად თანამედროვე ტრიატლონის დასაწყისს აღნიშნავს აშშ-ში.

1977 წელს, ჰონოლულუში სპრინტ სირბილ-ცურვის შეჯიბრის ორგანიზებაში კოლინზების მონაწილეობამ ხელი შეუწყო მომდევნო წელს ტრიატლონის ღონისძიების ჩატარების იდეის დათესვას. მათი მიზანი იყო შეექმნათ რაიმე გამძლეობის სპორტსმენებისთვის - მათთვის, ვინც მოკლე სპრინტ შეჯიბრებებზე უპირატესობას ანიჭებდა ისეთ ღონისძიებებს, როგორიცაა ვაიკიკის უხეში წყლის ცურვა და ჰონოლულუს მარათონი. მაგრამ სად იქნებოდა ველოსიპედის ეტაპი? პასუხი მათ 1977 წლის დასაწყისში მიეცათ, როდესაც ჯონმა ადგილობრივი ველოსიპედის კლუბის მარშრუტის გამოყენებაზე იფიქრა. ჯუდიმ და ჯონმა ერთმანეთს უთხრეს: „თუ შენ გააკეთებ, მეც გავაკეთებ“, ხოლო ჯონმა ცნობილი დასძინა: „... ვინც პირველი დაასრულებს, მას რკინის კაცს დავარქმევთ“.

1977 წლის ოქტომბერში, ვაიკიკის საცურაო კლუბის ბანკეტზე, ჯუდიმ და ჯონმა გამოაცხადეს კუნძულის გარშემო ტრიატლონის შესახებ, რომელიც მომდევნო წელს უნდა ჩატარებულიყო. როდესაც ჯონმა ტრიატლონის სამი ეტაპი აღწერა, მოცურავეებმა გაიცინეს. წყვილის ოცნება იყო, რომ ბევრს სიამოვნება მიეღო ცურვით, ველოსიპედით სიარულით და 140.6 მილის შეუჩერებლად სირბილით. ისინი ოცნებობდნენ, რომ მათი ტრიატლონი ყოველწლიური ღონისძიება გახდებოდა ჰავაიზე. 1978 წლის 18 თებერვალს, ჯუდიმ და ჯონ კოლინზმა იხილეს თავიანთი ოცნების ასრულება პირველი ჰავაიური რკინის კაცის ტრიატლონით. მაშინ მათ არ წარმოედგინათ, თუ რა ფენომენად იქცეოდა მათი რბოლა და რამდენ სიცოცხლეზე იმოქმედებდა ეს.

1980 წელს დამფუძნებლებმა ჯონ და ჯუდი კოლინზებმა ABC-ის "Wide World of Sports"-ს ნებართვა მისცეს ღონისძიების გადაღების შესახებ, რამაც IRONMAN-ს მსოფლიო აღიარება მოუტანა. მხოლოდ ორი წლის შემდეგ, კოლეჯის სტუდენტი ჯული მოსი IRONMAN-ის მსოფლიო ჩემპიონატის ფინიშის ხაზიდან სულ რაღაც რამდენიმე მეტრში დაეცა. მას ტიტულისთვის ბრძოლაში აცილებენ, მაგრამ არ ნებდება; ის ფინიშის ხაზამდე სრიალებს და უნებლიეთ ქმნის IRONMAN-ის ისტორიაში ერთ-ერთ ყველაზე ემბლემურ მომენტს.

1997 წელს შეზღუდული შესაძლებლობის მქონე სპორტსმენების აღიარებით, ავსტრალიელი ჯონ მაკლინი პირველი სპორტსმენი ხდება, რომელმაც ხელის ველოსიპედითა და ინვალიდის ეტლით ოფიციალურად დაასრულა IRONMAN-ის მსოფლიო ჩემპიონატი. დღეს, მსოფლიოს სხვადასხვა კუთხიდან ასობით ათასი ტრიატლონისტი ცდილობს, დაუმტკიცოს მეგობრებს, ახლობლებს და მხოლოდ საკუთარ თავსაც კი, რომ „ყველაფერი შესაძლებელია“.

## სქოლიო
კატეგორია:ტრიათლონი
ლუკიანე სამოსატელი

**ლუკიანე სამოსატელი** (, ; დ. დაახლ. 120, სამოსატა, სირია — გ. დაახლ. 180, ათენი) — ბერძენი მწერალი. ელინისტური პერიოდის დიდი სატირიკოსი. ლუკიანე სამოსატელმა შექმნა ორიგინალური ჟანრი — ე. წ. სატირული დიალოგი, რომელშიც ეყრდნობოდა ფილოსოფიურ დიალოგსა და ანტიკურ კომედიას. მის შემოქმედებაში რეალისტურად აისახა მონათმფლობელური საზოგადოების დაშლის პროცესი. კინიკოსთა და სტოელთა მოძღვრების გარდა ლუკიანე სამოსატელის დიალოგებს მენიპეს სატირის გავლენა ეტყობა. რელიგიის წინააღმდეგ მწერალი ხშირად იყენებს სატირულ სარკაზმს („ღმერთთან საუბრები“, „პრომეთე ანუ კავკასია“ და სხვები). თხზულებათა ერთ ნაწილში ილაშქრებს აგრეთვე სხვადასხვა ფილოსოფიურ მიმდინარეობათა წინააღმდეგ („ლხინი“, „ორგზის ბრალდებული“, „კინიკოსი“ და სხვები). მის თხზულებებში მნიშვნელოვანი ადგილი ეთმობა სოციალურ საკითხებსაც („წერილები კრონოსისადმი“). ლუკიანე სამოსატელს მიაწერენ მოთხრობას „ლუკიოსი ანუ ვირი“.

## ხსოვნა
მის პატივსაცემად, მთვარის ერთ-ერთ კრატერს დაარქვეს ლუციანი.

## ლიტერატურა
## სქოლიო
კატეგორია:ბერძენი მწერლები
გაეროს უშიშროების საბჭოს რეზოლუცია 564

**გაეროს უშიშროების საბჭოს რეზოლუცია 564** მიიღეს 1985 წლის 31 მაისს, უსაფრთხოების საბჭოს თავმჯდომარის მიერ გაკეთებული განცხადების გათვალისწინების შემდეგ, საბჭომ გამოხატა შეშფოთება და შიში ლიბანში სამოქალაქო მოსახლეობის მიმართ ძალადობის გამო, მათ შორის პალესტინელი ლტოლვილების ბანაკებშიც, რაც იწვევდა მსხვერპლს.

საბჭომ მოუწოდა საერთაშორისო ორგანიზაციებს, როგორებიცაა წითელი ჯვრის საერთაშორისო კომიტეტი, გაერო და სამუშაოების სააგენტო, დახმარებოდნენ პალესტინელ ლტოლვილებს ახლო აღმოსავლეთში, დახმარება გაეწიათ ჰუმანიტარული დახმარების მიწოდებაში სამოქალაქო მოსახლეობისთვის. ასევე მოუწოდა ლიბანის მთავრობასა და გენერალურ მდივანს უზრუნველეყოთ რეზოლუცია 564-ის განხორციელება, რომლის მიმდინარეობასაც საბჭო მჭიდროდ გააკონტროლებდა.

## იხილეთ აგრეთვე
*ლიბანის სამოქალაქო ომი

## რესურსები ინტერნეტში
*[Text of the Resolution at undocs.org](https://undocs.org/S/RES/564(1985))

კატეგორია:გაეროს უშიშროების საბჭოს 1985 წლის რეზოლუციები
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:გაეროს უშიშროების საბჭოს რეზოლუციები პალესტინის შესახებ
კატეგორია:1985 წელი ლიბანში
კატეგორია:1985 წელი ისრაელში
ლილა კლერიდესი

**ლილა კლერიდესი** (დ. 31 ოქტომბერი, 1921 — გ. 6 ივნისი, 2007) — კვიპროსის პირველი ლედი ხანმოკლე პერიოდით, 1974 წელს და შემდგომ 1993 წლიდან 2003 წლამდე, მისი მეუღლის, გლაფკოს კლირიდისის პრეზიდენტობის დროს.

## ბიოგრაფია
კლირიდესი დაიბადა აჰმედაბადში, ბრიტანეთის ინდოეთში. მისი მამა, აბრაამ სოლომონ ერულკარი, იყო ცნობილი ინდოელი ებრაელი ექიმი ბომბეიში, ინდოეთის სამედიცინო საბჭოს პრეზიდენტი და მაჰათმა განდის პირადი ექიმი. ინდური ნაციონალიზმის მხარდამჭერი, დოქტორი ერულკარი იყო როგორც განდის, ისე ხან აბდულ განის ხანის ახლო თანამოაზრე.

კლირიდესი გაიზარდა გუჯარათის საპორტო ქალაქ სურატში, ისევე როგორც ბომბეიში. იგი მეტყველებას სწავლობდა მუსიკის სამეფო აკადემიაში (Royal Academy of Music) და პროფესიონალი მსახიობი გახდა. 

მეორე მსოფლიო ომის დასასრულს, კლირიდესი დაიქირავა „BBC World Service“-მა ლონდონში, სადაც ის მუშაობდა ნოველისტ ჯორჯ ორუელთან.

კლირიდესი 1993 წელს გახდა პირველი ლედი. პრეზიდენტისა და პირველი ლედის რანგში ამაღლების შემდეგ, კვიპროსის ეკლესიის მეთაურმა, არქიეპისკოპოსმა ქრისოსტომოს I-მა, წყვილს ეკლესიაში ჯვრისწერა შესთავაზა, ის დაკრძალეს ოჯახის ნაკვეთში, ნიქოზიის სასაფლაოზე.

## სქოლიო
კატეგორია:აზიელი ქალები
კატეგორია:კვიპროსელი ქალები საქმიანობის მიხედვით
ზემო ბოდბის ყორღანები

**ზემო ბოდბის ყორღანები** — გვიანი ბრინჯაოს ხანის არქეოლოგიური ძეგლი სოფ. ზემო ბოდბის მახლობლად, ე. წ. „დაცული ტყის“ პირას (სიღნაღის მუნიციპალიტეტი). თარიღდება ძვ. წ. XV საუკუნის II ნახევრით ან ძვ. წ. XIV საუკუნის I ნახევრით. გათხრები მიმდინარეობდა 1964, 1970 და 1972 წლებში კიაზო ფიცხელაურის ხელმძღვანელობით.

გაითხარა 7 მიწაყრილიანი გორასამარხი. ყრილის დიამეტრი — 35 მ, 20 მ, 1,4 მ. ყრილის სიმაღლე — 2 მ, 1,5 მ, 1,2 მ. დამხრობილია ჩრდილოეთიდან სამხრეთით ან სამხრეთ-აღმოსავლეთიდან სამხრეთ-დასავლეთით. ყორღანების ორმოები ხის ძელებით ყოფილა გადახურული. ყრილის ქვეშ, ცენტრალურ ნაწილში, როგორც წესი, ოთხკუთხა მოგრძო ორმოა (ზომები: 1,5×2,6 მ; 3,6×2 მ, სიღრმე — 1,2 მ). მიცვალებულები დაკრძალული იყვნენ მარჯვენა ან მარცხენა გვერდზე, მოხრილი კიდურებით, თავით ჩრდილოეთისაკენ ან ჩრდილო-დასავლეთისაკენ. სამარხებში აღმოჩენილია დერგი, ქილა, ქვაბი (ბრინჯაოს ქვაბის მინაბაძი), ქოთანი, ბადია, ღრმა ჯამი, მაღალფეხიანი ღრუქუსლიანი სასმისი (ბარძიმი). ბრინჯაოს ნაწარმიდან აღსანიშნავია ლახტისთავი და წინააზიური ტიპის სატევარი ჩარჩოიანი ტარით. მასალა ინახება საქართველოს ეროვნული მუზეუმის გურჯაანის საცავში.

## ლიტერატურა
* ფიცხელაური კ., აღმოსავლეთ საქართველოს ტომთა ისტორიის ძირითადი პრობლემები (ძვ. წ. XV–VII სს.), თბ., 1973.

კატეგორია:სიღნაღის მუნიციპალიტეტის არქეოლოგიური ძეგლები
კამილ ლემონიე

**კამილ ლემონიე** (; დ. 24 მარტი, 1844, იქსელი — გ. 13 ივნისი, 1913, ბრიუსელი) — ბელგიელი მწერალი. იყო „ახალგაზრდა ბელგიის“ წევრი. წერდა ფრანგულ ენაზე. სწავლობდა ბრიუსელის უნივერსიტეტის იურიდიულ ფაკულტეტზე. გატაცებული იყო მხატვრობით. წერდა რომანებს, მოთხრობებს, ნოველებს, სტატიებს ხელოვნების საკითხებზე, მონოგრაფიებს, საბავშვო ზღაპრებსა და ა. შ. მის შემოქმედებაში შეიმჩნევა 2 ტენდენცია – რეალისტური და უტოპიური. ლემონიემ პირველი წერილები და ნარკვევები მხატვრობას მიუძღვნა. მსოფლიო სახელი მოიხვეჭა რომანებით („სედანი“; შემდეგ ეწოდა „სასაკლაოები“, 1870; „ხვადი“, 1881; „მკვდარი“, 1882; „სისხლისმსმელი“, 1886 და სხვები), რომელთაგან განსაკუთრებით აღსანიშნავია „ვნების ტყვეობაში“ (1897). ლემონიეს შემოქმედება გამოირჩევა მხატვრული ასახვის ერთობ თავისებური მანერით, ფსიქოლოგიზმითა და ცხოვრების მოვლენებში ღრმა ზწვდომით. იგი მნიშვნელოვანია არა მარტო ბელგიის, არამედ მსოფლიო ლიტერატურის მასშტაბითაც.

## ლიტერატურა
## სქოლიო
კატეგორია:ბელგიელი მწერლები
ლინდბერგი (მთვარის კრატერი)

**კრატერი ლინდბერგი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა ჩარლზ ლინდბერგის პატივსაცემად (დაამტკიცა საერთაშორისო ასტრონომიულმა კავშირმა 1976 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 13.34 კმ, სიღრმე — 2.16 კმ.

## სატელიტური კრატერები 
ლინდბერგის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-21
ლინდბლადი (მთვარის კრატერი)

**კრატერი ლინდბლადი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილოეთ პოლარულ ნაწილში. სახელი ეწოდა ბერტილ ლინდბლადის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 59.37 კმ, სიღრმე — 2.71 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-01